Document ID: 32001R2430

32001R2430
L 328/29
JURNALUL OFÍCIAL AL UNIUNII EUROPENE
REGULAMENTUL (CE) NR. 2430/2001 AL COMISIEI
din 12 decembrie 2001
de completare a anexei la Regulamentul (CE) nr. 2301/97 privind introducerea anumitor denumiri în Registrul de atestate de specificitate prevăzut în Regulamentul (CEE) nr. 2082/92 al Consiliului privind atestatele de specificitate pentru produse agricole și alimentare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 2082/92 al Consiliului din 14 iulie 1992 privind atestatele de specificitate pentru produse agricole și alimentare (1), în special articolul 9 alineatul (1),
întrucât:
(1)
În temeiul articolului 7 din Regulamentul (CEE) nr. 2082/92, Suedia a înaintat Comisiei o cerere pentru introducerea numelui „Falukorv” în registrul de atestate de specificitate.
(2)
Mențiunea „specialitate tradițională garantată” poate fi utilizată numai pentru denumirile introduse în registrul menționat.
(3)
În temeiul articolului 8 din regulamentului menționat nu a fost trimisă Comisiei nici o declarație de opoziție după publicarea în Jurnalul Oficial al Comunităților Europene (2) a denumirii prevăzute în anexa la acesta.
(4)
În consecință, denumirea prevăzută în anexă ar trebui introdusă în Registrul de atestate de specificitate și, în acest fel, protejată ca specialitate tradițională garantată în Comunitate, în conformitate cu articolul 13 alineatul (2) din Regulamentul (CEE) nr. 2082/92.
(5)
Anexa la prezentul regulament completează anexa la Regulamentul (CE) nr. 2301/97 al Comisiei (3), modificat ultima dată de Regulamentul (CE) nr. 1482/2000 (4),
ADOPTĂ PREZENTUL REGULAMENT:
Articolul 1
Denumirea din anexă se adaugă la anexa la Regulamentul (CE) nr. 2301/97 și se introduce în Registrul de atestate de specificitate, în conformitate cu articolul 9 alineatul (1) din Regulamentul (CEE) nr. 2082/92.
Acesta este protejat în conformitate cu articolul 13 alineatul (2) din regulamentul menționat.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 12 decembrie 2001.

Labels: 3
17
18